AksaraLLM/aksara-bahasa-daerah-v1 huggingface dataset:
Amirika Utara adalah banua di balahan bumi utara. Di utara babatasan lawan Lautan Artik, di subalah timur lawan Samudra Atlantik Utara, di subalah selatan lawan Laut Karibia, wan di subalah barat lawan Samudra Pasipik Utara. Banua nginih maliputi wilayah saganal 24.500/.000 km² atawa sakitar 4,8% dari parmukaan bumi.

Mulai Juli 2002, panduduknya diparkiraakan labih dari 514.600.000. Banua nginih adalah banua katiga nang paling ganal manurut luas, imbah Asia wan Aprika, wan ka-ampat paling ganal manurut panduduknya imbah Asia, Aprika, wan Irupa. Baik Amirika Utara wan Salatan dingarani ulih Amerigo Vespucci, nang adalah urang Irupa pamulaan nang maluntarakan gagasan bahwa Amirika balain lawan Hindia Timur. Inya adalah urang Irupa pamulaan nang manamuakan 'Dunia Hanyar'.

Hubungan tanah sa-u'utingannya dari Amirika Utara ka Amirika Salatan ialah tanah ganting Panama. (gasan alasan giupulitik, saluruh Panama - tarmasuk timur bagian Tarusan Panama rancak dianggap sabagai sabagian Amirika Utara jua) manurut babarapa pakar, Amirika Utara mulai kada di tanah ganting Panama tapi di tanah ganting Tehuantepec, lawan dairah mahalangi dianggap Amirika Tangah wan basandar intang limpingan Carribbean.

Kabanyakan urang candrung maanggap Amirika Tangah sabagai dairah Amirika Utara karna marika bapandapat nanginih talalu halus gasan manjadi banua saurang. Greenland, walaupun marupakan bagian Amirika Utara sacara giugrapis wan di atas limpingan tiktunik sama (limpingan Amirika Utara), kada dianggap banua nginih sacara pulitis.
Banua adalah daratan nang luas bangat. Asalnya Bumi nitu marupakan sauting daratan nang luas bangat, balum tabagi ulih pargisiran karak bumi. Daratan ninih disambat Pangea, wayah masa mesozoic tarbagi atas dua bagian ganal yaitu gondwana di balahan Bumi selatan wan laurasia di balahan Bumi utara.

Wayahini bumi tarbagi atas babarapa banua :
 Aprika
 Amirika(Amirika Salatan, Amirika Utara)
 Antartika
 Asia
 Irupa
 Australia
Bumi (simbol: ) adalah palanit ka-tiga dari dalapan palanit dalam Tata Surya. Diparkiraakan umur bumi mancapai 4,6 miliar tahun. Jarak Bumi lawan Matahari adalah 149.6 juta kilumitir atawa 1 AU (Inggris: Astronomical Unit). Bumi baisi lapisan udara(atmuspir) wan midan mahnit nang disambat (magnituspir) nang malindungi parmukaan Bumi dari angin surya, sinar ultrapiulit wan radiasi dari luar angkasa. Lapisan udara ninih manyalimputi Bumi inggat katinggian sakitar 700 kilumitir. Lapisan udara ninih dibagi manjadi Trupuspir, Stratuspir, Misuspir, Tirmuspir wan Iksuspir.

Lapisan ujun, satinggi 50 kilimitir, barada di lapisan stratuspir wan misuspir nang malindungi Bumi dari sinar ultraungu. Parbidaan suhu parmukaan Bumi adalah antara -70 °C sampai 55 °C targantung intang iklim satampat. Sahari dibagi jadi 24 jam wan satahun di Bumi sama lawan 365,2425 hari. Bumi baisi massa sabarat 59.760 miliar tun, lawan luas parmukaan 510 juta kilumitir parsagi. Barat janis Bumi (sakitar 5.500 kilugram par mitir kubik) digunaakan sabagai unit parbandingan barat janis palanit lain, lawan barat janis Bumi dipatuk sabagai 1.

Bumi baisi diamitir sapanjang 12.756 kilumitir. Gravitasi Bumi diukur sabagai 10 N kg-1 dijadiakan unit ukuran gravitasi palanit lain. Bumi baisi sabuting satelit alami nang dingarani Bulan. 70,8% parmukaan Bumi tadiri tadi banyu. Udara Bumi tadiri dari 78% nitrugin, 21% uksigin wan 1% uap banyu, karbundiuksida wan gas lain.

Bumi diparkiraakan tasusun atas inti dalam Bumi nang tardiri dari wasi nikel baku satabal 1.370 kilumitir lawan suhu 4.500 °C, disalimputi pula ulih inti luar nang basipat cair satabal 2.100 kilumitir, imbahnya disalimputi pulang ulih mantil silika satabal 2.800 kilumitir mambantuk 83% isi Bumi wan ayungannya sakali disalimputi ulih karak bumi satabal kurang labih 85 kilumitir.

Karak telor tatipis di dasar laut yaitu sakitar 5 kilumitir. Karak bumi tarbagi manjadi babarapa bagian wan jua bagarak malalui pargarakan tiktunik limping (tiuri Continental Drift) nang mahasilakan gampa Bumi.

Titik tatinggi di parmukaan Bumi adalah gunung Everest satinggi 8.848 mitir wan titik tadalam adalah palung Mariana di Samudra Pasipik nang kadalamannya 10.924 mitir. Danau tadalam adalah danau Baikal nang bakadalaman 1.637 mitir, sadangkan danau paling ganal adalah Laut Kaspia nang luasnya saganal 394.299 km2.
Mai adalah bulan kalima dalam Almanak Gregorian. Ngarannya barasal matan bahasa Latin. Bulan ngini baisi 31 hari.
Gunung Everest adalah gunung nang paling tinggi di dunia. Puncak gunungnya manandaakan parbatasan antara Nepal wan Tibet, puncaknya di lintang Tibet, gunung ngini dalam bahasa Sanskerta disambat Sagarmatha (Dahi Langit) wan dalam bahasa Tibet Chomolangma ataw Qomolangma (Mama Samesta), dilapalakan dalam bahasa Tionghoa (pinyin: Zhūmùlǎngmǎ Fēng).
Gunung ngini mandapatakan ngaran bahasa Inggerisnya matan ngaran Sir George Everest. Ngaran ngini dibariakan ulih Sir Andrew Waugh, surveyor-general India bakabangsaan Inggeris, panarus Everest. Puncak Everest marupaakan sabuting diantara tujuh puncak di dunia.

Ukuran 
Radhanath Sikdar, juru ukur wan pakar matimatika matan Bengal marupakan urang pamulaan nang manyambat Puncak Everest sabagai puncak nang paling tinggi malalui parhitungan trigonometric pas 1852. Parhitungan ninih dilakuakan manggunaakan teodolit matam jarak 150 mil jauhnya di India. Sapalih rakyat India parcaya, puncak tarsabut saharusnya dingarani lawan ngaran Sikdar lain Everest.
Gunung ngini baisi katinggian kurang labih 8.850 mitir, walaupun tadapat variasi matan sagi ukuran (baik pamarintah Nipal atawa Cina balum mangasahakan ukuran ninih sacara rasmi, katinggian Puncak Everest masih dianggap 8.850 mitir ulih buhannya). Gunung Everest pamulaan diukur pas tahun 1856 baisi katinggian 8.839 mitir, tapi dinyataakan 8.848 mitir (29.002 batis). Tambahan 0,6 mitir (2 batis) manunjukakan bahwa pas waktu ngitu katinggian nang bujur satinggi 29.000 batis pacang dianggap sabagai parkiraan nang dibulatakan. Parkiraan umum nang digunaakan wayah ini adalah 8.850 nang diparulih malalui bacaan Sistem Posisi Global (GPS). Gunung Himalaya masih tarus batambah tinggi maraga pargarakan limping tiktunik kawasan ngitu.
Gunung Everest adalah gunung nang puncaknya mancapai jarak paling jauh dari paras laut. Dua gunung lain nang takana jua disambat sabagai “gunung tartinggi didunia” adalah Gunung Mauna Loa di Hawaii, nang tartinggi amun diukur matan dasarnya intang dasar tangah laut, tapi tingginya 4.170 mitirannya atas paras laut wan Gunung Chimborazo di Ikuadur, nang puncaknya 2.150 mitir tatinggi mulai pusat bumi dibandingakan Gunung Everest, karna Bumi mangambung di kawasan Khatulistiwa. Kayapapun jua, Chimborazo mancapai katinggian 6.272 mitirannya di atas paras laut, jadi lain puncak tartinggi di Andes.

Dasar tardalam di lautan tadalam dibandingakan katinggian Everest. Challanger Deep, tarlatak di Palung Mariana, daripada dalamnya, cakanya gunung Himalaya dibuat kadalamnya masih tardapat kurang labih parak 1,6 kilumitir banyu manutupinya.

Catatan Batis

Tatautan luar 

  EverestHistory.com, Alur waktu Gunung Everest
  MountEverest.net
  Halaman National Geographic tentang Everest
  Everest News

Gunung
WikiBaiman
Asteruid, suah disambat sabagai Palanit minur atawa Planetoid, adalah banda nang barukuran tahalus daripada palanit, tapi taganal daripada Mitiurid, umumnya tardapat di bagian dalam Tata Surya (labih dalam dari Urbit palanit Niptunus). Asteruid balain lawan Kumit dari bantuknya. Kumit manampakakan kuma ("buntut") lamunnya asteruid kada.

Asteruid dalam sistim Tata Surya 

Asteruid pamulaan nang ditamuakan adalah 1 Ciris nang ditamuakan pas tahun 1801 ulih Giuseppe Piazzi. Pas nitu, asteruid disambat planetoid.

Sudah banyak ratusan ribu asteruid di dalam Tata Surya kita ditamuakan wan wayahini panamuan hanyar nitu rata-rata 5000 buting par bulannya. Pas tanggal 27 agustus 2006, dari tutal 339.376 palanit halus nang tardaptar, 136.563 diantaranya baisi urbit nang mayu dikanal, jadi kawa dibarii numur rasmi nang parmanin. Diantara palanit-palanit tarsabut, 13.350[1] baisi ngaran rasmi (Tripia: kikira 650 diantara ngaran ninih mamarluakan tanda panganal). Numur tauncit tapi barupa palanit halus kada bangaran yaitu (3360) 1981 VA; palanit halus nang dingarani lawan numur ta-atas (kacuali palanit Katai 136199, Iris, wan 13430 Plutu), yaitu Ipindis.

wahini diparkiraakan bahwa astaruid nang badiamitir labih dari 1 kilumitir dalam sistim Tata Surya bajumlah tutal antara 1,1 sampai 1,9 juta. Asteruid tarluas dalam sistim Tata Surya sabalah dalam, yaitu 1 [Ciris] lawan diamitir 900-1000 kilumitir. Dua asteruid panding sistim Tata Surya sabalah dalam, yaitu 2 Pallas wan 4 Pista; kaduanya baisi diamitir ~ 500 kilumitir. Pista marupaakan asteruid panding paling utama nang takana talihat ulih mata talanjang (pas babarapa kajadian nang mayu jarang, asteruid nang parak lawan Bumi kawa talihat kada babantuan tiknis)

Massa samuaan asteruid panding utama diparkiraakan sakitar 3.0-3.6×1021 kg, atawa kurang labih 4% dari massa Bulan. Dari samuaan Massa samuaan ninih, 1 Ciris bamassa 0.95×1021 kg, 32% dari tutalnya. Imbahnya asteruid nang paling padat, 4 Pista (9%), 2 Pallas (7%) wan 10 Higiya (3%), manjadiakan parkiraan ninih manjadi 51%; tiga imbahnya, 511 Dapida (1,2%), 704 Intaramnia (1.0%) wan 3 Junu (0,9%), manambah 3% dari massa tutalnya. Jumlah asteruid imbahnya batambah sacara ikspuninsial walaupun massa turun. Disambat bahwa asteruid Ida jua baisi sabuting satelit nang bangaran Dactyl.

Luar angkasa
Gampa bumi Aceh 2012 adalah rintitan gampa bumi di lapas pantai barat Sumatara nang tajadi pas tanggal 11 April 2012 pukul 15:38 WIB dangan kakuatan 8,6 Mw. Gampa ngini tajadi pada kadalaman 22.9 km dangan pusat gempa barada 500 km dari kuta Banda Aceh, Aceh. Gampa bumi ini manyababakan 5 urang tewas yang disababakan shock wan sarangan jantung, samantara itu 1 urang dilaporakan kritis wan 6 urang lainnya mangalami luka-luka.

Gampa bumi ini tecatat sabagai gampa paling ganal nang diakibatakan ulih pargarakan sesar geser (strike-slip fault), mangalahakan gempa nang sarupa di San Francisco pas tahun 1906 (magnitudo 7,9) wan gampa bumi Wairarapa di Selandia Baru pas tahun 1855 (magnitudo 8,2)

Lihat pula 
 Daftar gempa bumi tahun 2012

Referensi

Pranala luar 
 Lokasi dilihati malalui satelit, Wikimapia.org

Gampa bumi di Indonesia
Gampa bumi tahun 2012
Indonesia dalam tahun 2012
Kalampaian adalah sabuting puhun nang tumbuh di wilayah Asia. Puhun ngini tahaba di wilayah Asia Salatan sampai Papua Nugini. Di Indunisia, puhun ngini jua dipinandu'i sabagai jabun, empayang, atawa worotua.

Dijuhut matan 

Rubiaceae
Puhun
Megawati Soekarnoputri atawa dikanal sabagai Mega () adalah Parésidén Indunisia nang kalima nang manjabat tumatan 23 Juli 2001  20 Oktober 2004. Sidin tu parésidén bibinian Indunisia panambayan wan anak parésidén Indunisia panambayan nang ma-umpati abahnya manjadi parésidén. Pada 20 September 2004, sidin kalah ulih Susilo Bambang Yudhoyono dalam tahap kadua pamilu parésidén 2004. 

Sidin manjadi parésidén limbah MPR ma-adakan Sidang Istimiwa MPR pada tahun 2001. Sidang Istimiwa MPR diadakan dalam mananggapi langkah Parésidén Abdurrahman Wahid (Gus Dur) nang mambakuakan lambaga MPR/DPR wan Partai Golkar. Sidin dilantik pada 23 Juli 2001. Sabalumnya tumatan tahun 1999-2001, sidin manjabat Wakil Parésidén di bawah Gus Dur.

Tautan luar
  Wichelen, Sonja van (Universitas Amsterdam). "Contesting Megawati: The Mediation of Islam and Nation in Times of Political Transition." ( ) Westminster Papers in Communication and Culture. 2006 (Universitas Westminster, London), Vol. 3(2): 41-59. ISSN 1744-6708 (Print); 1744-6716 (Online). p. 41-59.

Parésidén Indunisia
Wakil Parésidén Indunisia
Urang PDIP
Bibinian pamimpin
Urang matan Kuta Yogyakarta
Soekarno
Politikus Indunisia
Urang Marhaenis
Urang Yogyakarta
Politisi Indunisia
Lamut marupakan sabuting tradisi bakisah nang isinya kisah sual pasan wan nilai-nilai kaagamaan, susial wan budaya Banjar. Lamut marupakan sani carita bapandir, nang kaya Wayang atawa Cianjuran. Nang maulah lain lawan
Wayang atawa Cianjuran, inya dimainakan lawan saparangkat gamalan wan kacapi, sadangkan Lamut dibawaakan lawan tarbang, alat panapak gasan sani Hadrah.

Budaya Banjar
Gunung is (Bahasa Inggris: iceberg) tu sabuting bungkahan ganal is banyu hambar nang hudah tapacah matan gletser atawa ice shelf wan taapung di laut nang bibas. Sabab densitas is (920 kg/m3) tarandah pada banyu laut (1025 kg/m3), biasanya, kira-kira 90% matan vulum gunung is nang ada di bawah laut, wan rupa hagian ngitu ngalih dikira-kira kalunya didasari pada apa nang talihat di parmukaan. Ngini ni mamunculakan sabuting istilah yitu paatasan gunung is (tip of the iceberg) nang biasanya dipakai gasan masalah atawa kangalihan gasan manggambarakan kalu masalah nang kalihatan tu adalah sabagian halus matan masalah nang taganal haja.

Bantuk banyu
Glasiologi
Titanic 3D adalah sabuting film tahun 2012. Film ngini adalah versi paulahan baasa matan film nang bajudul sama ulahan tahun 1997.

Alur kisah film ngini adalah parihal RMS Titanic nang tinggalam dalam palayaran nang panambayan di awal tahun 1912.

Panayangan panambayan 'Titanic' versi 3D sudah ditayangakan di Royal Albert Hall London, Inggris. Banyak artis nang datang, nang kaya Kate Winslet wan James Cameron. 
Di India film ini manayangakan versi hibak matan film nang sabalumnya (tahun 1997) nang disensor di babarapa bagian nang menampilakan adigan talanjang.

Nang Main

Tukuh Dustaan 
 Leonardo DiCaprio jadi Jack Dawson
 Kate Winslet jadi Rose DeWitt Bukater
 Billy Zane jadi Caledon Nathan "Cal" Hockley

Tatautan matan Luar 
Vivanews

Film cinta
Film drama
RMS Titanic
Lion Air adalah ngaran salah sabuting jasa panarabangan nang baharaga murah nang asalnya matan Indunisia. Maskapai ngini adalah maskapai panambaian di Asia nang manyadia'akan 2 kalas (bisnis wan ikunumi).

Kode Data 
 Kode IATA: JT
 Kode ICAO: LNI
 Callsign: LION INTER

Armada 
Lion Air pas April 2012 baisi armada yaitu: 

 61 Boeing 737-900ER (tutal pamasanan 166 + 29 = 195)
 2 Boeing 737-300 (Kaluar matan armada= 2013)
 9 Boeing 737-400 (Kaluar matan armada= 2013)
 2 Boeing 747-400 
 4 McDonnell Douglas MD-90 (Kaluar matan armada= 2013)
Armada Lion Air nang masih dipasan yitu:
 201 Boeing 737-900ER (Dalam Pamesanan)
 12 Boeing 737-800 (Paalihan pasanan matan seri -900ER) 
 140 Boeing 737-900ER (166 - 55 + 29 = 140)

Dijuhut matan 

Lion Air
Juni adalah bulan ka-anam tahun dalam Almanak Gregorius. Kata ngini dibibit matan Bahasa Walanda nang mambibit matan basa Latin dewi Juno, sakti atawa istri daripada dewa Jupiter. Bulan ngini baisi 30 hari.
Wawancara gawi adalah sabuting cara di mana saurang karyawan nang poténsial dinilai ulih pambari gawian hagan pagawian nang prospéktif dalam parusahaan, urganisasi, atawa firma. Salawas parusis ngini, pambari gawian baharap hagan manantuakan apakah palamar ngini rasuk hagan tugas nang akan dibariakan amun si palamar nintu ditarima bagawi.

Tautan luar 
 The Interview Process by the Connecticut Department of Labor

Wawancara
Riman atawa liman atawa hipersénsitivitas tipe I adalah kagagalan kakabalan awak di mana awak sasaurang manjadi hipersénsitif dalam bariaksi sacara imunologi kapada bahan-bahan nang umumnya imunogénik (antigénik) atawa diujarakan urang nang basangkutan basifat atopik. Lawan kata lain, awak manusia bariaksi balabihan kapada lingkungan atawa bahan-bahan nang ulih awak dianggap asing wan babahaya, padahal sabujurnya kada hagan urang-urang nang kada basifat atopik. Bahan-bahan nang manyababkan hipersénsitivitas itu disambat alérgén.

Riman disababkan ulih paroduksi antibodi bajanis IgE.

Sumbar 

 Men's Health Indonesia Maret 2005

Tautan luar 
  "Kenali Alergi Kulit pada Anak" 

Imunologi
Avril Lavigne  adalah saurang panulis lagu Kanada.

Referensi

Pranala luar 

Panulis lagu
Penyanyi
Masigit Rao Rao atawa Masigit Raya Rao Rao adalah salah sabuting masigit panuwastu di Indunisia nang baandak di Nagari Rao Rao, Kacamatan Sungai Tarab, Kabupatin Tanah Datar, Sumatera Barat. Masigit ba-arsitéktur Minangkabau wan Pérsia ngini bamula didiriakan pada tahun 1908 lawan hatap babahan ijuk sabalum kayaannya diganti manjadi sing.

Tumatan badirinya, masigit ngini suah ma-alami rakai nang mayu baarti lantaran lindu basar, nangkaya di tahun 1926 wan kayaan 2009. Tagal tumatan didiriakan, masigit ngini baluman suah dipugar sacara baganalan. Pambaikan nang suah digawiakan wastu barupa palurusan manara nang hiring pada tahun 1975 wan panggantian sabarataan karamik usang lawan nang wastur di pintangan tahun 1990-an.

Di masa ngini, salain diguna'akan gasan kagiatan ibadah umat Islam, masigit nang baisi sabuting lantai ngini diguna'akan jua sabagai sarana pandidikan agama. Sabalumnya, masigit ngini sawat dijadiakan jua wadah panyusunan taktik parjuangan mahadapi panjajahan Walanda.

Rujukan 

Masigit di Indunisia
Masigit Bingkudu (bahanu dilafalkan atawa ditulis Masigit Bengkudu wan disambat jua lawan Masigit Jamik Bingkudu) adalah salah sabuting masigit panuhanya di Indunisia nang baandak di Jorong Bingkudu, Nagari Canduang Koto Laweh, Kacamatan Canduang, Kabupatin Agam, Sumatera Barat. Masigit lawan arsitéktur khas Minangkabau ngini didiriakan ulih Kaum Padri di tangah amuk perang Padri pada tahun 1823. Sawayah hanyar didiriakan, bangunan masigit ngini baulah matan bahan kayu, baik lantai, tihang, sahingga tawing masigit.

Di masa ngini, salain diguna'akan gasan kagiatan ibadah umat Islam wan wadah pandidikan agama gasan palajar, Masigit Bingkudu gin diguna'akan sabagai kantur pusat Tim Koordinasi Pemberantasan Kemiskinan Jorong Bingkudu. Bahkan jauh sabalumnya, hudah ditatapakan ulih pamarintah Kabupatin Agam sabagai cagar budaya pada tahun 1989, makanya pada tahun 1991, masigit ngini mulai maalami pamugaran sacara baganalan.

Rujukan 

Masigit di Indunisia
Masigit Nurul Iman adalah masigit nang baandak di pataluan Jalan Imam Bonjol wan Jalan Muhammad Thamrin, Kuta Padang, Sumatera Barat, Indunisia. Masigit ngini marupakan salah sabuting masigit pangganalnya di Kuta Padang.

Masigit Nurul Iman bamula didiriakan pada tahun 1958. Laduman bum parak marakaiakan masigit ngini pada tahun 1976. Maingat kundisi bangunan nang hudah kada layak marga laduman bom nangitu tadih, masigit ngini mulai dibabak gasan dibangun pulang pada tahun 2004. Lawan didukung APBD, pada tahun 2007 pambangunan bulik Masigit Nurul Iman kawa dituntungakan. Tagal marga lindu basar di Sumatera Barat pada tahun 2009, Masigit Nurul Iman rakai pulang.

Di masa ngini, salain diguna'akan gasan kagiatan ibadah umat Islam wan wadah pandidikan agama gasan palajar, Masigit Nurul Iman gin diguna'akan sabagai kantur gasan sakratariat Badan Amil Zakat Daerah (Bazda) Kuta Padang.

Sumbar 

Masigit di Indunisia
Masigit Pusaka Banua Lawas adalah salah asa masigit nang panuhanya di Paropinsi Kalimantan Salatan, Indunisia nang andakannya di disa Banua Lawas, Kabupatin Tabalong. Masigit ngini gin rancak disambat Masjid Pasar Arba marga pada hari arba, nang bailang/bajiarah ka sini labih banyak daripada hari nang lain.

Masigit ngini dibangun tahun 1625 masihi nang digagas ulih Khatib Dayan wan dangsanaknya Sultan Abdurrahman (matan Kasultanan Banjar nang bapusat di Kuin). Khatib Dayan digani'i tukuh-tukuh masyarakat Dayak, jua Datu Ranggana, Datu Kartamina, Datu Saripanji, Langlang Buana, Taruntung Manau, Timba Sagara, Layar Sampit, Pambalah Batung dan Garuntung Waluh.

Di hambin muka masigit, ada dua tajau (wadah tampungan banyu nang bahari diguna'akan urang Dayak hagan mamandiakan anak nang hanyar lahir). Walau disangat matahari, tagal dua tajau nang usianya mancapai 400 tahun nintu kada ba-ubah warnanya.

Para pajiarah ka sana kada lupa mambawa bulik banyu dalam tajau nintu marga diyakini warga baisi barakat hagan diguna'akan mambasuh muha atawa dikinum. Kabanyakan buhannya datang ka masigit pada hari arba marga pasnya hari pasar di Banua Lawas. Buhannya manyawatakan diri jiarah, salain hagan baibadah antara lain sumbahyang sunat tahiyatul masjid wan mambaca surah Ya Sin, jua ada nang mangaku mambayar nazar, marga harapannya takabul.

Di higa masigit tahaga alkah warga tumatan bahari wan salah asa nang lain pada nang lain adalah bangunan (kubah) nang marupakan makam pajuang Banjar bangaran Penghulu Rasyid.

Sumbar 

Masigit di Indunisia
Masigit Jami' Banjarmasin atawa dikanal jua sabagai Masigit Jami' Sungai Jingah adalah sabuting masigit basajarah di Kuta Banjarmasin, Kalimantan Salatan.
Masigit ba-arsitéktur Banjar wan kolonial ngini diulah lawan bahan dasar kayu ulin wan dibangun pada tahun 1777. Walaupun tamasuk di lingkungan Kalurahan Antasan Kecil Timur, masigit nang saluruh konstruksi bangunan didominasi ulin ngini labih dikanal sabagai Masigit Jami Sungai Jingah. Andakan bamula pambangunan masigit ialah di pinggir Sungai Martapura, limbah masigit ngini dipindahakan damini adanya di Jalan Masjid kalurahan Antasan Kecil Timur, Kuta Banjarmasin pada tahun 1934.

Sumbar 

Masigit
Kuta Banjarmasin
Masigit Raya Teluk Bayur atawa dikanal jua sabagai Surau Ateh adalah salah sabuting masigit panuwastu di Indunisia nang baandak di kawasan bandar Teluk Bayur, Kacamatan Padang Salatan, Kuta Padang, Sumatera Barat. Walau masigit nang sabalumnya wastu barupa surau ngini tacatat hudah badiri tumatan tahun 1600, tagal bangunan nang badiri di andakan masa ngini wastur baandak pada masa panjajahan Walanda.

Di masa ngini, salain digunaakan gasan kagiatan ibadah umat Islam, masigit nang baisi sabuting lantai ngini digunaakan jua sabagai wadah pandidikan agama wan pesantren kilat gasan palajar.

Sajarah 
Manurut Abdul Baqir Zein dalam bukunya nang bajudul Masigit-masigit Bersejarah di Indonesia, masigit ngini hudah badiri tumatan tahun 1600 tagal magunai barupa surau nang andakannya kada di andakan masigit ngini badiri damini. Surau nangitu didiriakan ulih saurang saudagar matan Arab bangaran Abdullah, nang dikatahui wafat marga dibunuh limbah taumpat dalam parlawanan kapada Kompeni nang pacang manguasai kawasan Teluk Bayur pada tahun 1696.

Masigit nang badiri masa ngini didiriakan manyusul dilakukannya palumbahan kawasan Teluk Bayur manjadi bandar ulih pamarintah Hindia-Walanda pada tahun 1888. Di wayah itu, sabarataan kagiatan pardagangan wan transportasi laut balangsung di bandar itu, tamasuk pambarangkatan bubuhan calun haji nang pacang manunaikan ibadah haji limbah sabalumnya maumpati kagiatan manasik di Masigit Raya Ganting. Marga andakannya nang baparakan lawan bandar Teluk Bayur, masigit ngini, nang di wayah itu jua magunai barupa surau, manjadi labih rami matan biasanya sawayah musim haji marga dipadati banyak urang nang pacang malapasakan bubuhan calun haji.

Di panambaiannya, bantuk masigit ngini diulah sadarhana, lawan tawing babahan kayu bahatap daun pua. Pada tahun 1911, hagan panambayannya digawiakan pamugaran, salah sabutingnya panggantian tawing lawan batu karang manggunaakan semen nang didatangkan matan pabrik semen di kawasan Indarung.

Sumbar 
  

Masigit di Indunisia
(lahir August 1951) adalah Parésidén Masir nang hanyar, manggantiakan Hosni Mubarak nang mundur pada tanggal 11 Februari 2011.
Patampuran Shiffin (Arab وقعة صفين ) (Mai-Juli 657 Masihi) tajadi samasa jaman fitnah ganal atawa parang badangsanakan panambayan urang Islam lawan patampuran utama tajadi matan tanggal 26-28 Juli. Patampuran ngini tajadi di antara dua kubu yaitu, Muawiyah bin Abu Sufyan wan Ali bin Abi Talib di tabing Sungai Furat nang damini baandak di Suriah (Syam) pada 1 Shafar tahun 37 Hijriah.

Sajarah Islam
Masigit Keramat Pelajau adalah salah satu masigit panuhanya di Paropinsi Kalimantan Salatan, Indunisia. Masigit nang ba'andak di disa Palajau, kacamatan Pandawan, Kabupatin Hulu Sungai Tangah naya dikalula masyarakat sacara swadaya wan baisi lumbah 400 mitir parsagi. Masigit ngini marupakan bukti tumatan parjuangan malawan panjajah Walanda pada jaman bahari khususnya di Kalimantan Salatan. Kabaradaan masigit ngini mantuk ba'arti hagan masyarakat Pelajau nang taat baibadah wan agamis. Salain manjadi wadah ibadah mahdhoh, jua manjadi pusat barkambangnya paradaban/tamadun umat Islam di Barabai, umumnya di Kalsel.

Andakan masigit naya barada di disa Pelajau Kacamatan Pandawan nang bajarak kurang labih 3 km hingga 5 km ka ampah barat laut matan Kuta Barabai, indung banua Kabupatin Hulu Sungai Tangah.

Sajarah 
Panulis buku "Sejarah Mesjid Keramat Pelajau Barabai" Meldy Muzada Elfa, maungkaiakan sajarah badirinya Masigit Keramat dimulai matan hudah dikanalnya Kampung Pelajau nang baisi sungai tumatan abad ka-13 Masihi nang mulanya sungai nintu bangaran Palayarum.

Palayarum, sabuting ngaran nang dibibit matan sungai di pagunungan Meratus. Tagal kabaradaan sungai Palayarum damini hudah mati wan ditumbuhi ulih puhun-puhun rumbia. Padahal sabalumnya banyu mangalir matan pagunungan Meratus malalui sungai Batang Alai, sungai Palayarum naya manjulur ka sungai Buluh sampai ka Nagara wan tarus ka Banjarmasin nang marupakan pusat matan Karajaan Banjar.

Di sabuting banua di pagunungan Meratus nang badapatan lawan dataran randah naya, tahaga pusat kadiaman panduduk nang panuhanya di Kalimantan Salatan. Mamanjang matan utara ka selatan yaitu Muhara Tabaluung, Kalua sampai pada Amuntai atawa nang labih dikanal lawan Negara Daha. Sungay Alai Birayang lawan ranting sungai-sungainya nangkaya Sungai Kambat wan Sungai Palayarum nang samagin mangalami pandangkalan marga érosi.

Sungay Palayarum bahari marupakan satu-satunya urat nadi pahubungan nang kawa dilayari ulih para padagang. Sambil badakwah manyiarakan agama Islam, di pinggir sungai yaitu di wadah nang disambat Pelajau tumbuh sabatang puhun kayu ganal nang rimbun. Di bawah puhun tuha nintu dibangun wadah paristirahatan nang sangat sadarhana, dan puhun kayu itu dudinya dingarani Pelajau.

Tradisi 
Saban tahun, utamanya wayah hari raya Idul Fitri wan Idul Adha, di masigit tahaga sabuting tradisi bangaran "Batumbang". Parusis batumbang antara lain mambawa bayi nang hudah ba-umur tumatan lahir hingga kurang labih satu tahun ka masigit, kaum ramaja ma-angkat si bayi dan dudinya manjajakakan kaki si bayi itu ka atas tangga mimbar wadah Khatib bakhutbah.

Limbah nintu si bayi dibulikakan ka kuitannya disambung acara mahamburakan duit ricih hagan diparabutakan kakanakan nang ada, dilanjutakan acara shalat wan do'a nang dipimpin ulih kaum masigit nang diiringi wan diamini kaluarga si bayi wan urang-urang sakitar nang ma-umpati kagiatan naya.

Pahabisan, mambagiakan waday apam ka masing-masing hadirin hagan dimakan baimbai lawan harapan kiranya rahmat wan barakat matan Allah SWT sanantiasa tacurah.

Sumbar 

Masigit di Kalimantan Salatan
Kabupatin Hulu Sungai Tangah
Vung Tau (bahari bangaran Vun Tau) ialah sabuah kuta di Vietnam. Luas kuta ini sakira 140 km² wan bapanduduk sabanyak 342.864 jiwa (2010).

Kuta di Vietnam
Phan Thiet (bahari bangaran Phan Thiết) ialah sabuah kuta di Vietnam. Luas kuta ini sakira 140 km² wan bapanduduk sabanyak 350.000 jiwa (2011).

Kuta di Vietnam
بهسا زازا ادالا سبوا بهسا ایند اروڤا نانـݢ د توراکان اولیح اورانݢ زازا  دن براسال متان تورکي.

Tautan luar 
  Roşan Lezgîn, "Among Social Kurdish Groups – General Glance at Zazas", zazaki.net

رفرنسي/دجهوت متان 

Bahasa
Kuda Gipang adalah seni baigal nang menampilakan sakumpulan parajurit nang lagi manunggang kuda. Kuda nang dipakai dalam kuda gipang ini diulah matan paring nang diayam, ditatak, wan dicat sampai bantuknya mirip lawan kuda. Lamun gasan partunjukan, biasanya buhan panari baigal haja. Tagal ada jua partunjukan di mana ada atraksi panarinya kasurupan, taguh ditimpas, wan makan kaca.
Prof. Dr. H. Djantera Kawi () ahli bahasa wan sastra Banjar, Kalimantan Selatan. Sidin suah jadi Dekan Fakultas Keguruan dan Ilmu Pendidikan (FKIP) Universitas Lambung Mangkurat, Banjarmasin. Sidin jua nang manukangi matan pamulaan Balai Bahasa Banjarmasin (di Banjarbaru). Buku nang sidin tulis bapuluh-puluh, gasan bubuhan mahasiswa balajar sastra Banjar. Lain pada di Lembaga Budaya Banjar (LBB) Kalimantan Selatan, sidin jadi puhun gawi jua di Dewan Kesenian Kalimantan Selatan (DKKS) wan Lembaga Adat dan Kesultanan Banjar Kalimantan Selatan (LAKBKS). Gasan mahargai sidin, Kasultanan Banjar mambari sidin galar Datu Cendekia Hikmadiraja. 

Sidin habis umur (71 tahun) di rumahnya, Jalan Sutoyo S., Kompleks Pondok Indah Numur 7, Taluk Dalam, Banjarmasin, 30 Saptimbir 2012.

Rujukan

Tautan luar 
 Books Google: Djantera Kawi
 Fortopolio Dosen FKIP Unlam: Djantera Kawi

Urang Banjar
Curitiba adalah sabuting kuta di Brasil, indung banua Paraná. Kuta ini jua adalah komune pangganalnya ka-8 di nagara ini - kuta tabasar Salatan Brasil -, lawan populasi 1.800.000 urang.

Raraitan luar

 http://www.curitiba.pr.gov.br 
 http://www.curitiba-brazil.com
Lagu tirik atawa lagu pandahan adalah salah satu matan talu macam lagu pantun Musik Panting, musik tradisional suku Banjar di Kalimantan Salatan, Indonesia.

Tirik adalah lagu-lagu gembira. Kata ta'akhir satiap bait ngitu jadi kata awal di bait nang salanjutnya, sambung manyambung (baturai).

Pilosopi lagu tirik ngini yitu lagu wayah petani "ba'irik" wayah mangatam padi sahibar ba'ahuy.

Lagu ngini bakambang di dairah daratan nang jadi wadah gasan bahuma nang kaya di Desa Pandahan (Kabupatin Tapin) makanya dikanal jua lawan Japin Pandahan atawa Lagu Pandahan.

Cuntuh lagu Tirik nang takanal kaya PARIS BARANTAI wan AMPAR AMPAR PISANG.

Referensi 
1. Youtube - Tirik. Tirik - TIRIK LALAN - Lagu Tradisional Suku BANJAR - Musik Panting Kalimantan Selatan. Diakses pada 3 November 2012.
Twitter adalah layanan jajaring susial wan mikrublug daring nang mambada'i pamakainya gasan mangirim wan mambaca pasan babasis tulisan sampai 140 karaktar tagal wayah tanggal 7 Nupimbir 2017 batambah jadi 280 karaktar nang dikiau lawan sambatan kicauan (tweet). Twitter didiriakan wayah bulan Marit 2006 ulih Jack Dorsey, wan situs jajaring susialnya dilungsurakan wayah bulan Juli. Pas mulai dilungsurakan, Twitter sudah jadi salah sabuting matan sapuluh situs nang parancaknya diilangi di Intarnit, wan digalari lawan "pasan handap matan Intarnit". Di Twitter, pamakai kada tadaptar  wastu kawa mambaca kicauan, sadangakan pamakai tadaptar kawa manulis kicauan malalui antarmuha situs wib, pasan handap (SMS), atawa malalui bamacam-macam aplikasi gasan parangkat silulirguna. Hal ngini rancak digambarakan nang kaya "SMS matan intarnit".

Twitter baisi lugu nang manyarupai saikung burung bawarna biru nang bangaran "Larry the Bird", dingarani matan ngaran saikung bakas pamain baskit NBA, Larry Bird.

Referensi 
 Aulia, Muhammad. 2010. Belajar Teknologi dengan Mudah. Depok: Gramedia Pustaka 
 Elcom. 2009. Twitter: Best Social Networking. Jakarta: Penerbit Andi Jogjakarta
 Milstei, Sarah and Tim O’Reilly. 2009. The Twitter Book. USA: O’Reilly Media Inc.

Pranala luar 
 Twitter

Catatan kaki 

Situs jajaring susial
Web 2.0
Andui adalah sabuting rungga, rungga organ ba-utut nang mamumpa darah malalu'i pambuluh darah ulih kuntraksi ba'irama nang baulang-ulang. Istilah kardiak ba'arti bahubungan lawan andui, matan kata Yunani cardia gasan andui. Andui adalah salah asa bagian manusia nang baparan dalam sistim pa-idaran darah.

Anatomi
Dalam anatumi manusia, dahi atawa jidat, adalah hagian batulang pada kapala di atas mata. Manusia modérn baisi dahi vértikal, nang pahabisnya pada garis rambut di mana kapala mulai mandatar. Utut dahi antara lain adalah frontalis, nang manggarakakan wan makontraksiakan tampurung dahi. Stéréotipe populér ma-anggap kalu dahi nang lumbah mananda'akan inteléktualitas nang tinggi, walau pun hal ngini sabujurnya adalah mitos haja.

Dahi diguna'akan sabagai wadah hiasan dan simbolisma kaagamaan pada banyak budaya. Di India, bibinian rancak mahiasi dahinya lawan bindis. Pada Arba Habuk, pandita Katolik Roma mambarakati para pangikutnya dlawan manandai dahi buhannya lawan habuk babantuk salib.

Kapala wan gulu
Talinga marupakan sabuting organ nang mampu manganal suara & jua banyak baparan dalam kasaimbangan wan pusisi awak. Talinga pada binatang vértébrata baisi dasar nang sama matan iwak lacit manusia, lawan babarapa variasi sasuai lawan fungsi wan spésiés.

Saban vértébrata baisi sapasang talinga, satu sama lainnya ba-andak simétris pada hagian nang balawanan di kapala, hagan manjaga kasaimbangan wan lokalisasi suara.

Suara adalah bantuk tanaga nang bagarak maliwati udara, banyu, atawa banda lainnya, dalam sabuting galumbang. Walaupun talinga nang mandétéksi suara, fungsi panganalan wan interprétasi dilakuakan di utak wan sistim saraf pusat. Rangsangan suara disampaiakan ka utak malalui saraf nang manyambungakan talinga wan utak (nervus vestibulokoklearis).

Tautan luar 
  Protein behind hearing
  Effect of sound waves (Flash animation)
  3D Ear page
Muha adalah hagian muka matan kapala, pada manusia maliputi wilayah matan dahi hingga dagu, tamasuk rambut, dahi, alis, mata, hidung, pipi, muntung, bibir, gigi, kulit, wan dagu. Muha tautama diguna'akan hagan éksprési muha, panampilan, sarta idéntitas. kadada satu muha pun nang sarupa mutlak, bahkan pada manusia kambar sakalipun.

Kapala wan gulu
Pipi adalah dairah badaging pada muha di bawah mata wan di antara hidung wan talinga kiwa atawa kanan. Pipi mambantuk tawing lateral pada muntung manusia wan manjapai tulang pipi di bawah mata. Pada binatang, tanda pada dairah pipi, tautama pas di bawah mata kawa bafungsi sabagai pambida panting antara babagai spésiés.

Kapala wan gulu
Sacara anatumi, hidung adalah pamajuan pada vértébrata nang mangandung nostril, nang manyaring udara hagan pahinakan. Hidung sabagai suatu istilah, kawa jua diguna'akan hagan manunjukakan hujung sasuatu, nangkaya hidung pada pasawat tarabang.

Rujukan

Tautan luar 
  WebMD: The Sinuses and The Nose
  From the Nose to the Eustachian Tube: Information, videos, tips for diving
  Your Nose: The Guardian Of Your Lungs 
  Asian Noses - discusses the differences in Asian noses 

Kapala wan gulu
Dagu adalah hagian paling bawah matan muha pada anatumi manusia. Dagu tabantuk matan hagian bawah mandibula. Babarapa urang limbahanu baisi balahan dagu nang marupakan suatu ciri turunan résésif.

Kapala wan gulu
Dalam anatumi, kapala adalah hagian rostral (manurut istilah lukasi anatumi) nang biasanya tadiri matan utak, mata, talinga, hidung, wan muntung (nang kasamunyaannya manggani'i babagai fungsi sénsor nangkaya palihatan, pandangaran, panciuman, wan pancacapan). Babarapa binatang nang sangat sadarhana kada baisi kapala, tagal binatang nang babantuk simétris bilateral umumnya baisi kapala.

Kapala wan gulu
Dada adalah hagian anatumi pada manusia wan binatang. Pada hominidae, tamasuk manusia, dada adalah hagian awak antara gulu wan parut. Urgan-urgan internal dada antara lain utut, arteri wan véna, tulang, dll. Isi dada sapalih ganal dilindungi wan didukung ulih tulang rusuk, tulang balakang, wan tulang bahu. Pada manusia, hagian dada nang talindungi ulih tulang rusuk disambat lawan istilah toraks. Khusus hagan babinian, pada hagian dadanya tumbuh payudara.

Toraks
Abdomén adalah istilah nang diguna'akan hagan manyambat hagian matan awak nang barada di antara thorax atawa dada wan pelvis di binatang mamalia wan vértébrata lainnya. Pada arthropoda, abdomén adalah hagian paling posterior awak, nang barada di balakang thorax atawa cephalothorax (sefalotoraks).. Dalam bahasa Indunisia umum, rancak jua disambat lawan parut. Hagian nang ditukupi atawa dilingkupi ulih abdomén disambat cavitas abdominalis atawa rungga parut.

Sumbar 

Anatumi
Punggung marupakan hagian balakang awak nang ba-andak di antara pinggang wan kapala. Inya diguna'akan sabagai wadah tumpuan awak sawayah duduk. Punggung biasanya dilindungi ulih tulang punggung. Tulang di punggung nintu tahaga 33 tulang pada manusia, 5 di antaranya bagabung mambantuk hagian sacral, wan 4 tulang mambantuk tulang ikung (coccyx).

Tautan luar 

Anatumi
Bahu adalah hagian awak mamalia nang manyangga gulu. Pada manusia, bahu ba-andak di antara punggung wan gulu wan barada di hagian balakang (dorsal). Pada kabanyakan binatang, bahu ba-andak di hagian atas tungkai muka.
Bahu adalah hagian awak nang rancak manjadi wadah sandaran baban nang ditarik atawa diambin. 

Anatumi
Katiak atawa dalam bahasa Latin disambat axilla adalah dairah lipatan awak manusia nang mahubungakan langan atas lawan bahu. Katiak dikanal sabagai salah satu hagian awak nang sénsitif wayah digalitik wan sabagai salah satu hagian awak nang agak tasungkup.

Sacara anatumis, katiak dibabat pada hagian antérior ulih utut pectoralis major wan utut pectoralis minor, wan hagian posterior ulih utut subscapularis wan tulang balikat. Limbah nintu di hagian médialnya ulih utut serratus anterior sarta hagian lateral ulih utut coracobrachialis wan hagian caput brevis matan utut biceps brachii.

Rambut katiak salalu tumbuh di katiak, baik pada lalakian maupun bibinian. Patumbuhan rambut ngini dimulai pada wayah masa pubertas. Biasanya pada bibinian, rambut itu dilarap lawan alasan éstétika. Lalakian biasanya tatap mambiarakan rambut itu tumbuh wan wastu dilarap amunnya hudah mantuk labat. Tagal, damini banyak lalakian nang jua malarap rambut katiaknya hagan manjaga popularitasnya sabagai saurang modél atawa saurang atlit, wan lain sabagainya.

Para ilmuwan mandapatakan amun kulimbit di hagian katiak manusia marupakan wadah pangatujunya hagan baktéri. Dalam panampang kulit saluas asa inci parsagi, di katiak kawa tahaga 516.000 baktéri.

Anatumi
Dalam anatumi, langan adalah salah asa matan angguta awak atas binatang babatis dua. Istilah ngini kawa diguna'akan sacara analugi lawan struktur lain, nangkaya asa matan pasangan angguta awak atas binatang babatis ampat, atawa langan gurita.

Pada primata, langan sangat baadaptasi baik hagan mamanjat atawa gawian tarampil lainnya. Pasandian pada bahu ma-ijinakan langan uhagan bagarak dalam bidang malingkar nang lumbah, pahadangan adanya dua tulang langan muka nang kaw ma-ulai satu sama lainnya ma-ijinakan janis garakan tambahan lain.

Tautan luar 
  Neuro-controlled bionic arm .
  Arm fractures 

Anatumi
Siku marupakan salah asa hagian awak nang bantuknya mahirip lawan lintuhut. Gangguan fungsi siku ngini, kawa diakibatakan ulih gawian nang pasif, nang batumpu pada utut-utut langan. Pariannya, gawian nang monoton nangkaya malukis, manulis, wan mangatik.
Gangguan ngini labih ba-asalmula pada langan bawah, yakni sisi luar di bawah sandi siku.

Galéri
Dalam anatumi, pagalangan tangan adalah nang sadarhana wan sasak sambungannya antara langan bawah wan talapak tangan. Pagalangan tangan nang pada dasarnya adalah dua baris halus handap tulang, disambat carpals, hagan mambantuk sabuting rumah sakitar ingsil. 

Pasandian nang dibantuk ulih tulang-tulang carpalia lawan ulna maupun radius dingaranakan sabagai pagalangan tangan.

Tautan luar 
 Wrist ligaments at upenn.edu
 
 
 

Anatumi
Jariji adalah suatu hagian awak nang berada pada tangan wan batis baik nang kiwa maupun kanan. Pada manusia normal jariji bajumlah lima, yaitu:

Jariji tadiri matan babarapa ruas tulang nang disalimputi ulih daging atawa utut, kada wastu manusia haja nang baisi jariji, sapalih ganal binatang/satua gin baisi tagal jumlahnya kada pasti bajumlah lima buting. 
Salain itu, jariji gin rancak diguna'akan sabagai alat komunikasi liwat garak wan bantuk jariji itu. Salah satu cuntuh nang rancak diguna'akan ulih para panyandang tunawicara, buhannya bakomunkasi malalui gagarakan nang mangandung arti tartantu. Limbahanu cara bakomunikasi ngini disalah-guna'akan ulih para remaja jaman wahini, sahingga garakan wan bantuk jari nang dilakukan mangandung arti négatif. 
Pariannya jari tangah nang diacungakan wan ditunjukakan sasaurang mangandung arti "fuck".
Sadangkan garakan wan bantuk jari nang mangandung arti positif, pariannya maangkat uma jari; hakun; bantuk pujian,
maangkat jari talunjuk; ma-ajuakan diri; manunjuk sasaorang wan lain-lain.

Anatumi
Pagalangan batis tadiri matan hujung-hujung tulang karing sarta tulang betis wan tumit. Tulang-tulang nintu disatuakan ulih ligamen nang mantuk nahap, sahingga mambantuk sandi.

Tautan luar 

 The Ankle from the University of Glasgow
 How to Diagnose Lateral Ankle Injuries from Podiatry Today
 American Academy of Orthopedic Surgeons website about Foot & Ankle

Anatumi manusia
Batis
Pasandian
Tumit marupakan salah satu hagian matan sistim patulangan awak nang baandak di batis. Tumit nintu marupakan tulang pangganalnya matan talapak bataas. Tulang ngini baandak di subalah balakang nang maugahakan barat awak di atas tanah ka balakang.

Tulang tumit baisi tugas ganal hagan manyangga barat awak, tautama sawayah parhatan bajalan atawa bukah. Tumit gin basandi, di subalah atas tumit basandi lawan talus (tulang wadah mata batis baandak) dan di muka lawan kuboid (tulang pahubung lawan jariji batis).

Pada tumit tahaga tendon paling ganal di awak, yaitu corda Achilles. Pada tumit gin disalimputi utut wan sarabut saraf nang banyak banar jumlahnya. Amun tajadi nyeri, rasa sakit nintu kawa barasal matan utut, saraf atawa tulang tumit nintu sorang. Bahkan, kawa gabungan maran dua atawa talu panyababnya. 

Batis
Jariji batis adalah sajumlah jariji nang ada di batis. Spésiés binatang nangkaya kucing nang bajalan pada jariji batisnya digambarakan sabagai digitigrade. Manusia, wan binatang lain nang bajalan di talapak batisnya, nang digambarakan sabagai plantigrade, binatang unguligrade adalah buhannya nang bajalan di atas kuku di hujung jariji batis buhannya. Jariji batis tadiri matan:
 Hallux ("uma jari batis" atawa "batis ganal"), kaki pandalamnya (paling proksimal) wan nang paling parak lawan jariji batis nang lain
 Jari kadua atawa "jariji panjang"
 Jari katalu, atawa "jariji tangah"
 Jari kaampat, atawa "jariji utas"
 Jari kalima ("batis halus", atawa "batis bayi"), nang paling distal (paluarnya)

Tautan luar 
 Sakit pada jari kaki (penyebab dan gejalanya) 

Batis
Anatumi
Talapak kaki nintu hagian bawah batis manusia. Sacara anatumis, talapak batis disambat sabagai aspék plantar. Pamukaan nang mahirip pada ungulata adalah kuku.

Pamaparan 
Kada nangkaya hagian awak lainnya, kulimbit talapak batis kada baisi bulu maupun pigmén, wan baisi konséntrasi pori paluh nang tinggi. Talapak batis baisi sajumlah lipatan nang tabantuk salawas embriogenesis wan mangandung lapisan kulimbit paling kandal pada awak manusia marga barat nang tarus tatumpu atasnya. Nangkaya talapak tangan, pori paluh kada baisi kalanjar sebasea.

Pasarafan 
Talapak batis amat sénsitif pada japaian marga banyaknya hujung saraf, nang ma-ulahnya sénsitif pada pamukaan nang dilangkahi, parasaan miang wan babarapa urang mandapatakan talapak batis marupakan zona érogén. Sacara médis, talapak batis adalah wadah réfléks plantar, uji nang kawa manyakitkan marga sénsitivitas talapak batis. Talapak batis kawa jua diguna'akan hagan manyiksa sawayah sasaurang dibabat arat cagar kada bagarak wan batis nang  tilanjang itu dicambuk.

Lingkungan 
Talapak batis urang tuha normalnya malingkung. Lingkungan itu kawa gagal bakambang salawas masa kakanakan atawa kawa mandatar salawas batianan wan usia tuha nang ba-akibat kaki datar.

Dalam budaya 
Di Timur Tangah, talapak batis dianggap kada barasih wan dianggap mahapaki atawa manyarang lamun sacara tabuka mancungulakan talapak batis. Dalam budaya Barat, sénsitivitas talapak batis maulahnya sabagai sasaran panggalianan atawa rangsangan séksual.

Sumbar 

Batis

de:Fuß#Fußsohle
Urang Maanyan adalah ngaran subsuku Dayak nang bagana di banua Kalimantan Tangah hagian timur wan Kalimantan Selatan hagian utara, Indunisia.
Dalam ilmu ikunumi, duit adalah alat pahurupan nang kawa ditarima awam. Alat pahurup ngitu kawa barupa banda apa haja nang kawa ditarima sabarataan urang di masarakat. Adanya duit manyadiaakan cara lain transaksi nang labih nyaman matan barter nang labih ngalih wan rumit.
Wickiana ulih Johann Jakob Wick tumatan Zürich (1522-1588) adalah kukumpulan nang sapalih ganal tu rupanya gambar-gambar bawarna, kayu ukir nang malambangakan kaparcayaan-kaparcayaan di dunia, alam, wan pulitik.  Kukumpulan ngini disusun dalam 24 jilid dan dilakukan antara tahun 1560 dan 1587 nang marupakan masa hidup Johan Jakob Wick, saurang pendéta nang hidup di Zurich sawayah pamarintahan Heinrich Bullinger. Masa ngini dipinandui bagai masa Réformasi Swiss.

Johann mampalajari téologi di Tübingen, dan manjadi pastor di Witikon, pada Rumah Sakit kuta itu dan jua di Grossmünster.
Kukumpulan Wick dikumpulakan di biara Grossmünster limbah kamatiannya pada tahun 1588. Kukumpulan ngini dudi dipindahakan ka Parpustakaan Zentralbibliothek Zürich pada tahun 1836. Kukumpulan awal dibagi manjadi manuskrip parpustakaan dan divisi citak awal pada tahun 1925. Kukumpulan citaknya dibagi atas 429 karya matan kumpulan asli Grossmünster (PAS II 1-24) ditambah sapuluh kukumpulan lainnya (PAS II 25). Kukumpulan ngini ditarbitakan sahagian lawan kumintar pada idisi 1997-2005.

Tiringi jua 
 Sajarah Zürich
 Réformasi Swiss

Gagambaran

Dijuhut matan 

  M. Senn,  Die Wickiana. Johann Jakob Wicks Nachrichtensammlung aus dem 16. Jahrhundert, Zürich 1975.
  Franz Matthias Mauelshagen, Wunderkammer auf Papier. Die Wickiana zwischen Reformation und Volksglaube, Diss. Univ. Zürich, Zürich 2008.
  Wolfgang Harms, Michael Schilling (eds.), Die Wickiana. Die Sammlung der Zentralbibliothek Zürich, Tübingen 1997–2005.

Tautan luar 

  Zentralbibliothek Zürich
  http://www.g26.ch/texte_volkskunst_02.html

Sajarah Zurich
Chom Thong adalah satu matan 50 distrik di Bangkok, Thailand.

Administrasi
Distrik ini dibagi manjadi 4 sub-distrik (Kwaeng).

Bangkok Noi
Ambakiang ngaran kampung di wilayah kacamatan Awayan, Kabupatin Balangan, Prupinsi Kalimantan Selatan, Indunisia.

Watas wilayah 
Watas wilayah kampung Ambakiang yaitu:
Timpakul adalah sakalumpuk iwak matan babarapa marga nang tamasuk ka dalam anak suku Oxudercinae. Iwak ngini katuju banar baluncatan ka daratan, tautama di dairah balumpur licak atawa babanyu dangkal di sakitar hutan bakau sawayah banyu surut. Ngaran-ngaran lainnya adalah tembakul, gelodok, gabus laut, lunjat dan lain-lain. Dalam bahasa Inggris disambat mudskipper, marga kabiasaannya baluncatan di lumpur itu.

Tautan luar 

  Timpakul bakau
  Timpakul raksasa
  Habitat Timpakul 
  Situs web Pasal Timpakul

Fauna
Iwak
Utaw (atawa ma-utaw) marupakan cara mahilangakan karutan matan pakaian lawan mamakai alat nang dipanasakan. Alat nang biasanya diguna'akan gasan hal ngini disambat setrika dalam bahasa Indunisia. Biasanya pakaian nang hanyar ditapas harus diutaw cagar mulus. Hal ini kawa tajadi marga sawayah molekul-molekul polimer dalam sarat pakaian dipanasakan, sasarat itu dilurusakan marga barat matan utaw. Limbah dingin, pakaian manahanakan bantuk lurus ngini. Babarapa bahan pakaian parlu dibari banyu gasan malunggarakan babatan antar molekul. Wayah ini tahaga banyak bahan pakaian matan polimer ulahan kimia nang didukung sabagai bahan nang kada usah diutaw.

Tautan luar 
 Siemens Dressman review .
 White River Valley Museum article about charcoal and other antique irons 
 History of Ironing

Pakaian
Kalakai (Stenochlaena palustris) adalah sajanis paku-pakuan angguta suku Blechnaceae. Pucuk wan daun anum kalakai ngini biasa diulah jadi sayuran di bamamacam wilayah sabakannya. Marga bgitu, kalakai ngini dipinandui jua lawan banyak ngaran nangkaya miding, mělat, akar pakis (Mly.);  lambiding (Ac.);  lamidin (Sim.);  pau rara (Mand.);  paku limbèh (Min.);  paku hurang (Sd.);  pakis bang (Jw.);  bampèsu, maja-majang (Mak.);  bempèsu, wèwèsu (Bug.).

Paminanduan

Paku nang hidup di tanah, manjalar panjang hingga 5–10 m.  Akar rimpang mamanjat tinggi, nahap, pipih parsagi, lungur atawa basisik sangat jarang, rancaknya batunas marayap.

Dadaun dalam dua bantuk, nang steril wan nang fertil. Kaduanya baisi panjang antara 40–80 cm, lawan lunggai 15 –20 cm dan 8–15 pasang anak daun, wan satu anak daun terminal. Kakanakan daun lateral biasanya baisi palibaran nang mahirip daun kuping di pangkalnya, nang kada diampuni ulih anak daun hujung; kakanakan daun di hagian atas (mamaraki hujung) biasanya labih halus. Tulang daun utama lawan alur (liukan) di sisi atasnya. Kakanakan daun pada daun steril balunggai handap; bantuk jurung sasak, biasanya 15 × 3 cm, walau salalu bamacam ukurannya; halus, mangkilap, hijau kadap, pucat di sisi bawah; pinggirnya bagarigi; lawan kalanjar di pinggir anak daun parak pangkal. Kakanakan daun pada daun fertil bantuk garis, lk. 20 cm × 3 mm, parmukaan bawahnya hibak lawan sporangia.

Catatan batis

Tautan luar

 The Plant List: Stenochlaena palustris (Burm.f.) Bedd.
 Raffles Museum:  Stenochlaena palustris (Burm.f.) Bedd. 
 Ferns of Thai, Lao, Camb

Stenochlaena